open-index/open-wikipedia-markdown huggingface dataset:
Mudavas zemiene

**Mudavas zemiene**, arī **Veļikajas zemiene** vai **Pleskavas zemiene** (), ir zemiene Latvijas austrumos un Krievijas Pleskavas apgabalā. Aizņem pazeminājumu starp Sudomas augstieni, Sorotas paugurvalni un Bežaņicu augstieni austrumos, Sebežas paugurgrēdu dienvidos, Latgales augstieni un Austrumlatvijas zemieni rietumos un Pečoru paugurgrēdu, Lugas augstieni un Pļusas paugurvalni ziemeļos. Kopējā platība ap 13-17 tūkstošiem km², no tiem Latvijā — 2499 km² (3,8 % valsts teritorijas). 

Zemieni klāj 8—20 m biezs kvartāra nogulumu slānis. Reljefs zemienes ziemeļdaļā ir līdzens, bet dienviddaļā pārsvarā viļņots. Virsu vietām saposmo šauri, līdz 3 km gari, 5—15 m augsti izlocīti vaļņi, kas atgādina osus. Starp pacēlumiem atrodas 3—4 km plati un 20 km gari pazeminājumi. Zemienes Latvijas daļā ir izdalīti divi apvidi — Abrenes nolaidenums un Zilupes līdzenums. Mudavas zemienes klimats ir mēreni kontinentāls ar vislielāko kontinentalitātes pakāpi Latvijā. Nokrišņu daudzums sasniedz 550—600 mm gadā. Sniega sega šeit turas 120—130 dienas, bet bezsala periods ilgst 130—140 dienas. Veģetācijas periods ilgst apmēram 175 dienas. Daudz purvu, galvenokārt augstie un pārejas purvi, ar līdz 8 m biezu kūdras slāni. Apmēram 20 % teritorijas aizņem meži.

Zemienes dienviddaļa ir stipri pārpurvojusies. Zemieni šķērsojošām upēm — Mudavas (Veļikajas) pietekām (Vjadai, Kourai, Rītupei, Ludzai un Zilupei) — ir tranzīta raksturs. Dienviddaļā atrodas vairāki lieli, pārsvarā zāļu purvu masīvi — Kreiču (35,4 km2), Zabolotjes (24,2 km2) u.c.

## Atsauces
Guntars Silagailis

**Guntars Silagailis** (dzimis , Rēzeknē) ir Latvijas futbola treneris un bijušais uzbrucējs. Šobrīd strādā kā Latvijas kluba Rēzeknes FA treneris.

Viņa brālis Artūrs Silagailis arī ir bijušais profesionālais futbolists.

## Karjera

### Karjeras sākums
Savu spēlētāja karjeru viņš iesāka vietējā Rēzeknes klubā Dižvanagi (vēlāk pārsaukts par SK Blāzma). 2006. gadā uz īres tiesībām viņu iegādājās FK Ventspils, kur vairāku savainojumu dēļ, nospēlēja tikai vienu spēli visas sezonas garumā. 2008. gadā atgriezās dzimtās pilsētas klubā SK Blāzma. 2008. gadā sezonas vidū viņš pārgāja uz FK Rīga.

### Cork City
Silagailis parakstīja vienas sezonas līgumu ar Īrijas augstākās līgas futbola klubu Korkas "City" 2009. gada februārī. Taču gūdams vairākus savainojumus, viņam neizdevās atstāt paliekošu iespaidu uz kluba vadību un viņš bija ārā no pirmās komandas uz ilgu laiku. Pēc gada viņam komandu nācās atstāt, jo kluba vadība izvēlējās līgumu nepagarināt.

### Baltkrievija
Pēc Īrijas pamešanas, devās uz otru kontinenta pusi un 2010. gada februārī pievienojās Baltkrievijas Premjerlīgas klubam FK Vitebsk. Pēc sešiem mēnešiem, nospēlējot dažas spēles un negūstot nevienus vārtus, Silagailis, ņemot vērā kluba finansiālās problēmas, izlēma lauzt līgumu ar klubu. 2010. gada augustā kļuva par brīvo aģentu un bija jauna kluba meklējumos. Septembrī viņš atgriezās Rēzeknes "Blāzmā".

### Karjeras beigu posms
2011. gada janvārī Silagailis parakstīja līgumu ar Izraēlas otrās spēcīgākās līgas Liga Leumit komandu *Ahva Arraba FC*. Tās sastāvā viņš 16 spēlēs guva trīs vārtus, bet 1. augustā atgriezās Latvijā, kur pievienojās Virslīgas jaunpienācējiem FC Jūrmala, aizvadot astoņas nerezultatīvas spēles. 2012. gada Virslīgas sezonu Silagailis uzsāka FC Daugava rindās, kur nospēlēja divas sezonas, ieskaitot 43 čempionāta mačus un dalību UEFA Čempionu līgas kvalifikācijas spēlēs. 2014. gadā Silagailis atgriezās Rēzeknē, kļūstot par 1. līgas komandas Rēzeknes BJSS spēlētāju. Pēc pieciem gadiem Silgailis tajā noslēdza savu spēlētāja karjeru un 2020. gada jūlijā kļuva par treneri šajā klubā.

## Statistika Latvijas klubos
* 2001 - FK Rēzekne - 27 (6)
* 2002-2006 - SK Dižvanagi - 107 (78)
* 2006 - FK Ventspils - 1 (0)
* 2007 - SK Blāzma - ? (30)
* 2008 - SK Blāzma - 10 (4)
* 2008 - FK Rīga - 15 (2)

## Sasniegumi

* Virslīgas čempions – 2006., 2012.
* 1. līgas čempions – 2014.
* 1. līgas labākais vārtu guvējs – 2014.

## Atsauces

## Ārējās saites
Velsas ponijs (sekcija B)

**Velsas ponijs (sekcija B)** jeb vienkārši **Velsas ponijs** ir viena no četrām Velsas poniju šķirnes sekcijām. Velsas ponijiem kopumā izšķir sekciju A — Velsas kalnu ponijs, sekciju B — **Velsas ponijs**, sekciju C — Velsas braucamā tipa ponijs, sekciju D — Velsas braucamais ponijs.

Velsas ponija sekcija B ir attīstījusies no Velsas kalnu ponija (sekcija A) tipa. Lai arī Velsas kalnu ponijs bija ļoti populāra jājamzirgu šķirne, tomēr radās pieprasījums pēc nedaudz lielāka auguma ponijiem. Tā tika izveidots Velsas ponijs (sekcija B). 

## Izskats un raksturs
Velsas ponijs ir elegants un smalki veidots, tā izskatā var saredzēt arābu zirga ietekmi. Tā maksimālais pieļaujamais augstums skaustā ir 1,37 m Lielbritānijā un 1,47 m ASV. Lai arī ponijs ir smalki veidots, tā kauli nedrīkst būt pārāk viegli, tiem ir jābūt spēcīgi veidotiem. Kakls Velsas ponijam ir garš un izliekts skaistā arkā, kā arī tam ir īsa, muskuļaina mugura, platas krūtis un jaudīgi krusti. Galva ir maza, ar mazām smailām austiņām, acis lielas un izteiksmīgas, arī nāsis ir lielas un plaši atvērtas.

Velsas ponijs var būt jebkurā krāsā, izņemot raibās krāsas kā dārka un lāsumaina.

Velsas ponijam piemīt visas raksturīgās Velsas kalnu ponija īpašības. Tas ir tikpat draudzīgs un veikls, bet tā gaitas ir mīkstākas nekā mazajam brālēnam. Velsas ponijs ir ātrs un ar drošu soli kalnainā reljefā. Kā arī ponijs ir saglabājis izcilu izturību un pieticību no saviem senčiem — Velsas kalnu ponijiem.

## Vēsture
Par šķirnes ciltstēvu kļuva ērzelis Merlins, kas bija Derlija arābu zirga dēls, piedzimis Velsas kalnu ponija ķēvei. Šķirnes rašanās iesākumā Velsas ponijus sauca arī par **merliniem**. Velsas ponija izveidē tika izmantots arī Velsas braucamā tipa poniju (sekcija C) ponijs. Velsas ponijs kļuva par galveno Velsas zemnieku jājamzirgu. Toties mūsdienās tas ir ļoti populārs un universāls bērnu jājamzirgs, un tā daudzveidīgie talanti atļauj šķirni pielietot visdažādākajos sporta veidos, bet vispopulārākais pielietojums ir konkūrs.

Velsas ponijs ir izplatīts visā pasaulē. Tas ir eksportēts gan uz ASV, gan Kanādu, gan Austrāliju.

## Atsauces

## Ārējās saites
* Welsh Ponies Section B
Velsas kalnu ponijs

**Velsas kalnu ponijs** jeb **Velsas kalnu ponijs (sekcija A)** ir viena no četrām Velsas poniju šķirnes sekcijām. Velsas ponijiem kopumā izšķir sekciju A — Velsas kalnu ponijs, sekciju B — Velsas ponijs (sekcija B), sekciju C — Velsas braucamā tipa ponijs, sekciju D — Velsas braucamais ponijs. Velsas kalnu ponija ciltsgrāmata ir izveidota 1902. gadā, tas ir visdaudzskaitlīgākais no visiem Britu salu ponijiem, un tas ir kalpojis par pamatu visiem pārējiem Velsas poniju tipiem.

## Izskats
thumb|left|250px|Velsas kalnu ponijs iejūgā
Redzot Velsas kalnu poniju, nevienam nav šaubas, ka ponija šķirnes izveidē liela ietekme ir bijusi arābu zirgam. Tas ir vismazākais no visiem Velsas poniju tipiem. Maksimālais augstums skaustā Velsas kalnu ponijam drīkst būt 121,9 cm Lielbritānijā un 127 cm ASV. Tam ir skaista, neliela galva, ar ieliektu profīlu. Nelielas, uz iekšu ieliektas ausis, lielas un izteiksmīgas acis. Tam tāpat kā arābu zirgam ir augstu novietota aste.

Velsas kalnu ponijs var būt jebkurā krāsā, izņemot raibās krāsas kā dārka un lāsumaina.

Velsas kalnu ponijs tomēr nav tikai skaista rotaļlieta, tas ir tempermentīgs, drosmīgs, spēcīgs un inteliģents. Velsas kalnu ponijs ir saglabājis savvaļas senču pieticīgo dabu. Tam ir arī izteikti draudzīgs un maigs raksturs, kas to padara par ideālu poniju bērniem. Ponijam ir daudzpusīgi talanti, bet visbiežāk to izmanto konkūrā un iejūgā.

## Vēsture
thumb|250px 
Šķirnes izcelsme ir ļoti sena, savvaļas poniji apdzīvoja Velsas kalnus jau pirms romiešu iebrukuma. Ir uzskats, ka tie bija ķeltu poniji. Jūlijs Cēzars ieņemot Velsu, bija pārsteigts par vietējo poniju kvalitāti un daudzus izveda uz seno Romu, kā arī izveidoja profesionālu zirgu audzētavu pie Bala ezera Merionetšīrā. Klimats reģionā ir skarbs, un reljefs sarežģīts, tikai paši izturīgākie un veiklākie poniji izdzīvoja skarbajos apstākļos. Romieši ieveda Velsā arābu zirgus, lai krustotu ar vietējiem kalnu ponijiem. Iespējams, ka šķirnei ir bijuši piejaukti arī tīrasiņu zirgi un Haknejas zirgi.

Mūsdienās Velsas kalnu ponijs ir plaši izplatīta poniju šķirne, tas ir izvests gan uz ASV, gan Kanādu, Zviedriju, Austrāliju un Dienvidāfriku.

## Atsauces

## Ārējās saites

* Welsh Ponies are...
* Welsh mountain pony
Progress M-62

**Progress M-62** (*Прогресс М-62*) bija automātisks kravas kosmosa kuģis kravu nogādāšanai uz Starptautisko kosmosa staciju (SKS).

## Krava
Kopējā kravas masa bija 2431 kg. Tajā ietilpa degviela stacijas dzinējsistēmai, skābeklis, ūdens, pārtikas preces, apģērbs, medicīniskās iekārtas apkalpei.

## Lidojuma gaita
Palaišana notika no Baikonuras kosmodroma  10:29:34 UTC ar nesējraķeti Sojuz-U.

Saslēgšanās ar SKS notika  08:14:06 UTC pie moduļa Pirs.

 10:31:52 UTC Progress M-62 atvienojās no stacijas. Pēc atdalīšanās kosmosa kuģis vēl divas nedēļas pavadīja orbītā, veicot zinātniskus eksperimentus, pētot plazmas lauka veidošanos ap kosmosa kuģi dzinēju darbības laikā. Līdzīgus eksperimentus jau bija veicis Progress M-60.  09:44 UTC tika iedarbināti bremzēšanas dzinēji un kosmosa kuģis sāka nolaišanos - 10:29 UTC nesadegušās kuģa daļas iekrita Klusajā okeānā.

## Atsauces
Progress M-62
Kristaps Sotnieks

**Kristaps Sotnieks** (dzimis  Rīgā) ir latviešu hokejists, spēlē aizsarga pozīcijā, bijušais Latvijas hokeja izlases dalībnieks. Pašlaik (2025) pārstāv Latvijas čempionāta virslīgas klubu "Mogo/LSPA".

## Karjera
Profesionālā spēlētāja karjeru K. Sotnieks uzsāka 2004. gadā, kad pievienojās Latvijas hokeja līgas klubam HK Rīga 2000. Tā rindās viņš spēlēja līdz pat 2007.—2008. gada sezonas beigām, tādējādi kļūstot par trīskārtējo Latvijas čempionu hokejā. 2008. gadā pievienojās Rīgas "Dinamo", kas spēlēja jaunizveidotajā KHL. Tās rindās Sotniekam izdevās kļūt par pamatsastāva spēlētāju, turpmāko gadu gaitā nostiprinot savu lomu kā vienam no komandas vadošajiem spēlētājiem. 2015.—16. gada sezonā pildīja arī Rīgas "Dinamo" kapteiņa funkcijas.

2016. gada maija sākumā noslēdza viena gada līgumu ar KHL klubu Toljati "Lada". "Lada" sastāvā aizdavīja divas sezonas, līdz atgriezās Rīgas "Dinamo".

Latvijas hokeja izlases K. Sotnieks debitējis . Kopā ar Latvijas hokeja valstsvienību ir izcīnījis 7. vietu 2009. gada Pasaules čempionātā Šveicē, 8. vietu 2014. gada ziemas olimpiskajās spēlēs. Kopumā piedalījies 8 Pasaules čempionātos un 2 olimpisko spēļu turnīros. 2023. gada februārī K. Sotnieks paziņoja par karjēras beigšanu Latvijas izlasē.

Latvijas jaunatnes izlašu rindās spēlējis 2005. gada Pasaules U-18 čempionātā, kā arī 2006. un 2007. gada Pasaules U-20 čempionātā.

## Karjeras statistika
### Klubu statistika

### Izlases statistika

## Atsauces

## Ārējās saites

* KHL profils 
* Latvijas Hokeja federācijas profils
Celms (nozīmju atdalīšana)

**Celms** var būt:

* Celms, koka daļa pie saknēm pēc stumbra nozāģēšanas;
* Celms (mikrobioloģija) — ģenētiski vienveidīga mikroorganismu kultūra;
* Celms (valodniecība) — vārda daļa bez galotnes;
* Celms (uzvārds).
Latvijas Televīzijas augstceltne

**Latvijas Televīzijas augstceltne** ir 22 stāvus augsta biroju ēka Rīgā, Zaķusalā. Augstceltnes arhitekti ir A. Purviņš, V. Kadirkovs un B. Maike. Tā tika uzcelta laika posmā no 1979. gada līdz 1986. gadam un tika celta īpaši Latvijas Televīzijas vajadzībām. Augstceltnes augstums ir 87,75 metri  (pēc citiem datiem 89,4 metri).

## Vēsture
Līdzās Zaķusalas televīzijas tornim, Latvijas Televīzijas augstceltne ir viens no diviem Zaķusalas televīzijas kompleksa objektiem. No TV ļaudīm tika izveidota komisija piecu cilvēku sastāvā, kas uzraudzīja tehnoloģiski sarežģīto būvi. Kompleksa būves vārdā visi Zaķusalas iedzīvotāji saņēma labiekārtotus dzīvokļus jaunajos Rīgas mikrorajonos, galvenokārt Ķengaragā. Pirms būvniecības darbu uzsākšanas salā nojauca gandrīz visas mājas, ielu tīklu un kuģīšu piestātnes, jo satiksmi uz salu nodrošināja jau uzbūvētais Maskavas tilts. TV ēkas celtniecībā izmantotas Somijā ražotas alumīnija konstrukcijas un stikla paketes. Pārējās ēkas apdarei nepieciešamās detaļas tika ražotas uz vietas. Tā kā ielu tīkla vairs nebija, visā salā tika piešķirtas adreses Arvīda Pelšes krastmala (tagad Zaķusalas krastmala).

Televīzijas kompleksa ēka ekspluatācijā tika nodota 1986. gadā. Pirmā tiešraide bija lielais dziesmu aptaujas noslēguma koncerts "Mikrofons 85". Zaķusalā TV ēkas aizmugurē jau bija iedzīti pāļi augstākas — radio ēkas celtniecībai ar fasādi uz otru pusi (augstums 100,05 metri), kā arī bija paredzēts celt viesnīcu ar 400 vietām un ar sadraudzības pilsētu iekārtotiem dārziem, bet tas palika tikai idejas līmenī.

## Raksturojums
Projekta pamatne veidota trijstūra formā, kas nodrošināja tālāku projekta attīstības iespējamību. Pirmās (un vienīgās) kārtas televīzijas studijas un redakciju ēkas celtniecība tika pabeigta 1986. gadā. Nākamo divu gadu laikā tika pabeigti iekšdarbi un notika pārvākšanās no iepriekšējām telpām Āgenskalnā. Ēkas pirmo četru stāvu apdarē tika izmantoti gaiši triecienbetona paneļi, augstceltnei tumši anodēta alumīnija paneļi. Ēkas kompleksā ietilpst 6 studijas, no kurām divas ir nelielas diktoru studijas, viena ziņu studija un viena koncertzāle, kuru var izmantot arī konferenču rīkošanai, uzvedumu daļa ar dažādām darbnīcām, videoierakstu montāžas, demonstrēšanas un raidīšanas aparatūras telpas, mēģinājumu telpas, ģērbtuves, grimētavas un citas telpas.

Radio un televīzijas kompleksa projekts paredzēja 4 TV un 4 radio programmu kapacitāti, bet sakarā ar Latvijas neatkarības atgūšanu, projekts tika realizēts tikai daļēji. Jau esošajai 22 stāvus augstajai televīzijas augstceltnei blakus bija paredzēts uzcelt tāda paša dizaina 27 stāvus augstu radio redakcijas augstceltni, bet otra ēka tā arī palika neuzcelta.

## Skatīt arī
* Rīga
* Latgales priekšpilsēta
* Salas — Rīgas apkaime
* Zaķusala
* Tipveida dzīvojamā apbūve Rīgā
* Rīgas radio un televīzijas tornis

## Atsauces

## Ārējās saites
### Attēli
* Rīga. Zaķusala. Televīzijas ēkas celtniecība, 1984
* Rīga. Zaķusala. Niedru iela. Televīzijas ēkas celtniecība, 1984
Emīls Braunbergs

**Emīls Braunbergs** (dzimis , miris ) bija Latvijas mākslinieks un ķirurgs.

## Dzīvesgājums
Dzimis Tukumā. Jau skolas gados aizrāvies ar zīmēšanu, Tukumā viņa skolotāji bija mākslinieki Leonīds Āriņš, Ansis Artums, Ernests Meļķis. Pēc skolas izvēlējās ārsta profesiju. 1957. gadā viņš absolvēja Rīgas Medicīnas institūtu, pēc tam strādāja par ķirurgu Preiļu rajonā, Jūrmalā un Rīgā, kur kļuva par ķirurģiskās nodaļas vadītāju. Savā brīvajā laikā viņš turpināja nodarboties ar glezniecību, kopš 1968. gada piedalījās profesionālo mākslinieku rīkotajās izstādēs. 

1991. gadā pensionējās, dzīvoja Jūrmalā. No 1996. gada bija Latvijas Mākslinieku savienības biedrs. Savās mākslinieka gaitās sākotnēji bija reālists, bet vēlāk pievērsies abstrakcionismam. Braunbergam bijušas vairākas personālizstādes Rīgā, Jūrmalā un Tukumā, kā arī ārzemēs- Panevēžā (Lietuva), Berlīnē (Vācija, 1992. gadā), Hernē un Hattingenā (Vācija, 2002.). Kopā ar citu mākslinieku darbiem viņa darbi pabijuši izstādēs Somijā, Šveicē, Japānā, kā arī daudzviet Latvijā. Viņa darbi ir atrodami Latvijas muzejos un arī ārzemju privātkolekcijās. 

Miris .

## Apbalvojumi
Apbalvots ar Barikāžu piemiņas medaļu.

## Ārējās saites
* Biogrāfija
Aleksandrs Ņiživijs

**Aleksandrs Ņiživijs** (dzimis  Rīgā) ir bijušais ukraiņu izcelsmes Latvijas hokejists, spēlējis labās malas uzbrucēja pozīcijā, bijis Latvijas hokeja izlases dalībnieks.

## Spēlētāja karjera
Profesionālā hokejista karjeru viņš sāka 1992. gadā hokeja klubā Rīgas "Pārdaugava". 1995. gadā pārcēlās uz Krievijas klubu Jaroslavļas "Lokomotiv", kur nospēlēja septiņas sezonas pēc kārtas. Šajā klubā A. Ņiživijs piedalījās 288 spēlēs, gūstot 120 (49+71) punktus un 1997. gadā kopā ar komandu izcīnot Krievijas čempiona titulu. Spēlējis arī citos klubos Krievijā: Maskavas "Dinamo", Permas "Molot-Prikamie", Ņižņijnovgorodas "Torpedo". Vienu sezonu (2004—2005) spēlējis Zviedrijā, Latvijas hokejistu iecienītajā *[[IF Björklöven]]*.

2008. gadā Ņiživijs pievienojās KHL jaunizveidotajam klubam Rīgas "Dinamo". A. Ņiživijs guva pirmos vārtus KHL 2008.—2009. gada sezonā un visā līgas vēsturē, pirmās trešdaļas 12. minūtē apspēlējot Habarovskas "Amur" vārtsargu. Viņš ir otrais rezultatīvākais spēlētājs "Dinamo" vēsturē, atpaliekot vien no Marcela Hosas.

2012.—13. gada sezonas otrajā pusē uzbrucējs pēc abu klubu savstarpējās vienošanās nokļuva Čehijas kluba Prāgas "Lev" sastāvā. Pēc sezonas izskaņas Ņiživijs atgriezās "Dinamo", noslēdzot ar klubu viena gada līgumu.

2014. gada jūlijā paziņoja par karjeras beigām un kļuva par vienu no "Dinamo" treneriem.

### Latvijas izlase
1993. un 1994. gadā A. Ņiživijs spēlēja Pasaules junioru čempionātā Latvijas junioru izlases sastāvā. Kopš 1995. gada spēlēja Latvijas pieaugušo izlasē. Laikā no 1995. gada līdz 2011. gadam izlaidis tikai vienu Pasaules čempionātu, būdams viens no Latvijas izlases vadošajiem uzbrucējiem visā šai laikā. Piedalījies trīs olimpiskajās spēlēs (, , ). Pēc starta 2011. gada Pasaules čempionātā, kurā Latvijas izlase izcīnīja 13. vietu, A. Ņiživijs paziņoja par karjeras beigšanu izlasē. 2013. gada februārī atgriezās izlasē.

## Trenera karjera
Uzreiz pēc spēlētāja karjeras noslēgšanas Ņiživijs kļuva par KHL kluba Rīgas "Dinamo" galvenā trenera palīgu, šajā amatā strādājot nākamās divas sezonas. 2016.—17. gada sezonu Ņiživijs sāka kā Krievijas Jaunatnes līgā spēlējošās HK Rīga galvenais treneris, taču novembra vidū viņa vietā trenera amatā stājās Ronalds Ozoliņš, Ņiživijam darbu turpinot kā viņa asistentam.

2018. gada novembrī Ņiživijs tika apstiprināts par Latvijas čempionāta komandas HK Lido galveno treneri. Pēc sezonas beigām komanda pārtrauca pastāvēt, un Ņiživijs atgriezās HK Rīga kā galvenā trenera Raimonda Vilkoita palīgs.

## Privātā dzīve
A. Ņiživijs sievu Irinu iepazina un apprecēja Jaroslavļā, tagad dzīvo Rīgā kopā ar trim meitām.

## Karjeras statistika

### Latvijas izlase

## Atsauces

## Ārējās saites

* KHL profils 
* Rīgas "Dinamo" profils 
* Latvijas Hokeja federācijas profils
Aleksejs Širokovs

**Aleksejs Širokovs** (dzimis  Rīgā) ir bijušais latviešu hokejists, spēlē centra uzbrucēja pozīcijā, Latvijas hokeja izlases dalībnieks. Pašlaik (2021) spēlē Latvijas čempionāta komandā Rīgas "Olimp".

## Karjera
Nozīmīgu daļu savas profesionālā spēlētāja karjeras A. Širokovs aizvadījis Latvijas hokeja līgas kluba HK Liepājas Metalurgs rindās, kļūstot par divkārtējo Latvijas čempionu. No 2004. līdz 2007. gadam viņš spēlēja dažādos Krievijas Superlīgas, kā arī Krievijas Augstākās līgas klubos, bet 2007.—2008. gada sezonu aizvadīja Baltkrievijas Ekstralīgas klubā Žlobinas "Metallurg". 2008.—2009. gada sezonā pievienojās jaunizveidotajai Rīgas "Dinamo", kļūstot par tās kapteini, taču nākamo sezonu, kā arī 2010.—2011. gada sezonas ievadu aizvadīja Habarovskas "Amur" rindās.

Vēlāk uz pārbaudes laiku pievienojās SM līgas klubam Raumas "Lukko" rindām, taču sezonu noslēdza Čehijas klubā Brno "Kometa". 2011.—2012. gada sezonu aizvadīja VHL klubā Ustjkamenogorskas "Kazzinc-Torpedo". Pēc tam pārgājis uz Šveices Pirmā hokeja līgas klubu Red Ice, tā rindās aizvadot nākamās divas sezonas.

2021. gadā Širokovs Rīgas "Olimp" sastāvā kļuva par Latvijas čempionu.

Latvijas hokeja izlases rindās spēlējis desmit Pasaules čempionātos, 2010. gada Olimpiskajās spēlēs, kā arī trijos Pasaules čempionātos junioriem u18 un trijos Jauniešu Pasaules čempionātos u20.

## Karjeras statistika
right|thumb|220px|Širokovs (pa labi) ar Latvijas čempionāta kausu 2021. gadā
### Klubu statistika

### Izlases statistika

## Ārējās saites
Skotijas parlaments

**Skotijas parlaments** (, ) ir vienpalātas Skotijas nacionālā likumdevēja iestāde, kura atrodas Holirūdas (*Holyrood*) apgabalā Edinburgā. Tamdēļ to arī dažreiz tā dēvē - par **Holirūdu** (tāpat kā Apvienotās Karalistes parlamentu par Vestminsteru). Parlamentā demokrātiski uz četriem gadiem tiek ievēleti 129 locekļi, kurus dažreiz saīsināti dēvē par MSPs (*Members of the Scottish Parliament*).

thumb|235px|Skotijas parlamenta ēka.

## Atsauces un piezīmes
Welcome To The Club

***Welcome To The Club*** ir otrais Ellas mūzikas albums, ko 2008. gadā izdeva izdevniecībā “Mikrofona Ieraksti”. Albumā iekļautas 10 deju mūzikas un ritmblūza stilā veidotas dziesmas. Dziesmas ierakstītas mūzikas studijā “Pamatinstinkts”, bet tās producējis Lotars Lodziņš. Vairākas dziesmas iedziedātas kopā ar dažādiem ārzemju viesmāksliniekiem (Rob Morgan a.k.a. Shadowflack, Mista, Salif un Afu Ra). Albuma prezentācijas pasākums notika 2008. gada 10. maijā klubā "Coyote Fly".

Albums kategorijā "Labākais deju mūzikas albums" saņēma Latvijas Mūzikas ierakstu 2008. gada balvu "Zelta mikrofons".

## Dziesmu saraksts

* Shine Like A Superstar
* Dj Take Me
* Welcome To The Club
* Make Me A Star
* Kitchy Kitchy (piedaloties Rob Morgan a.k.a. Shadowflack)
* Undivided Love (piedaloties Salif & Afu Ra)
* Breathe You In
* Boys Today
* Groove Is In The Heart (piedaloties Mista)
* Touch Me Again
* Ella In The Club Mix by Robert L-Mayer

## Atsauces
Lietuvas Dižkunigaiša Ģedimina ordenis

**Lietuvas Dižkunigaiša Ģedimina ordenis** () ir Lietuvas prezidenta apbalvojums, kas tika izveidots, godinot Lietuvas pilsoņus par sasniegumiem sabiedrības un valsts labā. Arī ārzemnieki var tikt apbalvoti ar šo apbalvojumu. Lietuvas dižkunigaiša Ģedimina vārdā nodēvētais ordenis ir dibināts 1928. gadā, pieminot Lietuvas Republikas desmitgadi. Tā vidū attēloti Ģediminaišu stabi, viens no Lietuvas nacionālajiem simboliem.

Lietuvas Dižkunigaiša Ģedimina ordenim ir piecas šķiras:


Image:1st Class Order of the Lithuanian Grand Duke Gediminas.jpg|Lielkrusts
Image:2nd Class Order of the Lithuanian Grand Duke Gediminas.jpg|Komandiera Lielkrusts
Image:3rd Class Order of the Lithuanian Grand Duke Gediminas.jpg|Komandiera krusts
Image:4th Class Order of the Lithuanian Grand Duke Gediminas.jpg|Virsnieka krusts
Image:5th Class Order of the Lithuanian Grand Duke Gediminas.jpg|Bruņinieka krusts


Lentu atgriezumi:

Ordenim ir triju šķiru piemiņas medaļas.

## Ar Lietuvas Dižkunigaiša Ģedimina ordeni apbalvotie latvieši
* Krišjānis Berķis
* Mārtiņš Hartmanis
* Vilhelms Purvītis
* Kārlis Bļodnieks
* Ēvalds Rimbenieks
* Fridrihs Vasarietis
* Voldemārs Salnais
* Hugo Celmiņš
* Rūdolfs Grapmanis
* Juris Plāķis
* Pēteris Voldemārs Pommers
* Valdemārs Ģinters
* Pāvils Laizāns
*Ansis Petrevics (1930)
* Jānis Akuraters (1931)
* Ludvigs Bolšteins (1931)
* Jānis Ozoliņš (1934)
* Knuts Skujenieks (2001)
* Pēteris Laķis (2001)
* Imants Freibergs (2001)
* Janīna Kursīte-Pakule (2001)
* Māris Riekstiņš (2001)
* Valdis Muktupāvels (2001)
* Atis Sjanīts
* Ģirts Valdis Kristovskis
* Artis Pabriks
* Sandra Kalniete (2005)
* Ivars Godmanis (2008)
Vladislavs Sikorskis

**Vladislavs Sikorskis** (, dzimis , miris ) bija Polijas militārais un politiskais darbinieks. Viņš ir dzimis ciematā netālu no Melecas pilsētas, mūsdienu Piekarpatu vojevodistē, Polijas dienvidaustrumos, kas tolaik atradās Austroungārijas teritorijā. Līdz Pirmajam pasaules karam Sikorskis izveidoja un piedalījās dažādās slepenās organizācijas, kuras uzdevums bija iegūt Polijas neatkarību. Pirmā pasaules kara laikā karoja Poļu leģionos, vēlāk poļu—padomju karā (no 1919. līdz 1921. gadam) jaunizveidotajā Polijas armijā. Šajā karā Sikorskim bija svarīga loma izšķirošajā Varšavas kaujā, kad padomju spēki tika pārsteigti ar poļu pretuzbrukumu.

Pēc Pirmā pasaules kara darbojās politikā, no 1922. gada decembra līdz 1923. gada maijam bija Polijas premjerministrs. Pēc 1926. gada Juzefa Pilsudska apvērsuma zaudēja ietekmi. Otrā pasaules kara laikā, pēc Polijas sakāves 1939. gada septembrī atkal izvirzījās par Polijas līderi, kļūdams par trimdas Polijas valdības vadītāju un Polijas karaspēka virspavēlnieku. Atjaunoja diplomātiskās attiecības ar PSRS, tomēr 1943. gada aprīlī tās atkal tika sarautas, kad Sikorskis pieprasīja Katiņas slaktiņa izmeklēšanu.

1943. gada jūlijā Sikorskis gāja bojā aviokatastrofā netālu no Gibraltāra. Katastrofas cēloņi arī mūsdienās ir neskaidri un radījuši vairākas sazvērestības teorijas.

## Atsauces

## Ārējās saites
Kūla

**Kūla** var būt:

* Kūla — sausa pērnā zāle pavasarī;
* Dainis Kūla — vieglatlēts;
* Pēteris Kūla — pedagogs.

## Skatīt arī
* Kūle
Lielsalas purvs (Barkavas pagasts)

**Lielsalas purvs** ir austrumu tipa augstais purvs Barkavas pagastā. Tā platība ir 204 ha. Kopš 1999. gada Lielsalas purvs ir kļuvis par dabas liegumu.

Purvā ir vērojams blīvs grāvju tīkls, nav slīkšņu un akaču. Vērojama dabiskā atjaunošanās, par ko liecina kūdras uzkrāšanās grāvjos un veģetācijas atjaunošanās.

## Atsauces

## Ārējās saites
*Lielsalas purvs Dabas Aizsardzības parvaldes mājaslapā
Progress M-61

**Progress M-61** () bija automātisks kravas kosmosa kuģis kravu nogādāšanai uz Starptautisko kosmosa staciju (SKS).

Kosmosa kuģis bija veltīts kosmonautikas teorētiķa Konstantīna Ciolkovska 150 gadu jubilejai.

## Krava
Kopējā kravas masa bija 2569 kg. Tajā ietilpa degviela stacijas dzinējsistēmai, skābeklis, ūdens, pārtikas preces, apģērbs, medicīniskās iekārtas apkalpei.

## Atsauces
* Progress M-61
Sikorskis

**Sikorskis** (, no *sikora* — 'zīlīte'; sieviešu dzimtē **Sikorska**) ir poļu cilmes uzvārds. Cilvēki ar šo uzvārdu:

* Igors Sikorskis (*Igor Sikorsky*; 1889—1972) — krievu un amerikāņu aviokonstruktors;
* Radoslavs Sikorskis (*Radosław Sikorski*; 1963) — poļu politiķis;
* Vladislavs Sikorskis (*Władysław Sikorski*; 1881—1943) — poļu ģenerālis un politiķis;
Alberts Špērs

**Bertolds Konrāds Hermanis Alberts Špērs** (, dzimis , miris ) bija vācu arhitekts, kurš Otrā pasaules kara laikā bija Trešā reiha apbruņojuma un kara rūpniecības ministrs (1942—1945). Pirms kļuva par ministru, A. Špērs bija Ādolfa Hitlera galvenais arhitekts un viens no fīrera tuvākajiem līdzgaitniekiem.

## Dzīvesgājums
Dzimis arhitekta Alberta Frīdriha Špēra ģimenē Manheimā. Studējis arhitektūru Karlsrūē, Minhenē un Berlīnē.

1931. gadā A. Špērs iestājās NSDAP un SA un jau 1932. gadā saņēma pirmos ar nacistu partiju saistītos pasūtījumus. Projektēja Reihskanceleju Berlīnē un nacistu partijas kongresu norises vietu Nirnbergā. Izstrādāja plānu radikālai Berlīnes pārbūvei par "Pasaules galvaspilsētu" (*[[Welthauptstadt Germania]]*).

Pēc kara tiesāts Nirnbergas procesā, kur atzina savu vainu nacisma noziegumos. Špēram piesprieda 20 gadu ieslodzījumu, kura lielāko daļu viņš izcieta Špandavas cietumā Berlīnē.

Pēc ieslodzījuma beigām 1966. gadā dzīvoja pārsvarā Heidelbergā, tēva celtajā ģimenes īpašumā, un izdeva plaši pazīstamus memuārus. Materiālo nodrošinājumu viņam sniedza grāmatu izdošana, kā arī nacisma laikos iegādāto gleznu pārdošana. Miris no insulta 1981. gadā, atrodoties Londonā.

A. Špēra dēls Alberts Špērs Jaunākais arī pēc profesijas ir arhitekts.


Bundesarchiv Bild 102-04062A, Nürnberg, Reichsparteitag, SA- und SS-Appell.jpg|NSDAP kongresu norises vietu Nirnbergā
Zeppelin Feld (Zeppelin Field).jpg|Cepelīna lauka galvenā tribīne Nirnbergā (2009)
15-04-25-Goldener-Saal-Zeppelintribüne-Nürnberg-RalfR-DSCF4463 4 5.jpg|Zelta zāle Cepelīna lauka galvenās tribīnes iekšienē
Bundesarchiv Bild 146III-373, Modell der Neugestaltung Berlins ("Germania").jpg|Germānijas makets 
Bundesarchiv Bild 146-1986-029-02, "Germania", Modell "Große Halle".jpg|Lielā halle
Berlin Tiergarten Runder Platz Modell 015680.jpg|Apaļais laukums Tīrgartenē



## Ārējās saites

* Špēra ēku virtuāli 3D modeļi 

## Atsauces
Mordehajs Nuroks

**Mordehajs (Markuss) Nuroks** ( — ) bija Latvijas ebreju  rabīns, Latvijas un Izraēlas politiķis. Partijas *[[Cionistu organizācija "Mizrahi"|Mizrahi]]* vadītājs, pirmo četru Saeimu deputāts no Ebreju nacionālā bloka.
Izraēlas kneseta deputāts.

## Dzīvesgājums
Dzimis 1884. gadā Tukumā ebreju rabīna ģimenē. 1903. gadā bija delegāts Bāzeles 6. cionistu kongresā. No 1913. līdz 1915. gadam bija rabīns Jelgavā. Pirmā pasaules kara laikā 1915. gadā devās bēgļu gaitās uz Krieviju, darbojās ebreju bēgļu palīdzības komitejā Maskavā, pārstāvēja Austrumeiropas ebrejus Parīzes miera konferencē.
1921. gadā atgriezās Latvijā.

Pēc Latvijas okupācijas viņu 1941. gadā arestēja "par valsts noslēpuma izpaušanu" - viņš publiski izpauda informāciju par mēģinājumu savervēt viņu par NKVD ziņotāju un vervētāja aģenta personu. Lietas izmeklētāji nespēja pietiekami pierādīt apsūdzētā vainu tā notiesāšanai (kas parādās vēlākajos lēmumos par izmeklēšanas termiņa pagarināšanu - 8. aprīlī, 4. maijā, - kā arī tiesas procesa pārtraukšana un lietas izskatīšanas atlikšana jau Čkalovas apgabaltiesas Krimināllietu tiesas kolēģijā, 1941. gada septembra vidū). PSRS Augstākās tiesas priekšsēdētājs I. Goļakovs pieņēma lēmumu par Nuroka lietas ārpolitiski “sevišķu” raksturu (pēc notikušā ebreju antifašistiskā mītiņa Maskavā un ASV prezidenta Rūzvelta uzstāšanās preses konferencē), par kuru gala lēmumu jāpieņem bija pašam PSRS iekšlietu tautas komisāram L. Berijam, - 1942. gada 8. aprīlī M. Nuroku no pirmstiesas ieslodzījuma atbrīvoja.

Viņa ģimene gāja bojā holokaustā Rīgā. 1945. gadā Nurokam atļāva emigrēt no PSRS uz Šveici. 1947. gadā viņš ieradās Palestīnā (Lielbritānijas mandātteritorijā un darbojās politikā. 1949. gadā ievēlēts Izraēlas valsts pirmajā knesetā (Izraēlas parlamentā), kurā bija deputāts četros sasaukumos. 1952. gadā bija Pasta ministrs. Šajā gadā neveiksmīgi kandidēja uz prezidenta amatu. Savas dzīves laikā viņš daudz rakstīja par reliģioziem jautājumiem daudzās valodās. Miris 1962. gadā 8. novembrī Telavivā.

## Literatūra

* Žvinklis A. Latvijas valsts darbinieku – ebreju liktenis Otrā pasaules kara laikā. // Latvijas vēsturnieku komisijas rakstu 2. sējums, Rīga, 2001.

## Ārējās saites
* Biogrāfija ebreju elektroniskajā enciklopēdijā 
* Informācija par viņu Kneseta mājaslapā
Nuroks

**Nuroks** ir ebreju uzvārds. Cilvēki ar šo uzvārdu:

*Arons Nuroks (1875—?), Latvijas rabīns un politiķis;
*Mordehajs Nuroks (1884—1962), Latvijas un Izraēlas politiķis.
Artūrs Silagailis

**Artūrs Silagailis** (dzimis ) ir bijušais latviešu futbola aizsargs.

Viņa brālis Guntars Silagailis arī ir profesionāls futbolists.

Savu karjeru viņš iesāka vietējā Rēzeknes klubā Dižvanagi (vēlāk pārsaukts par SK Blāzma). 

2009. gada februārī viņš parakstīja līgumu ar Ukrainas augstākās līgas klubu Krivijrigas "Krivbas", taču tajā nospēlēja tikai 6 spēles.

2010. gada martā pievienojās FK Ventspils.

2010. gada vasarā Artūrs parakstija līgumu ar albāņu klubu KF Tirana. Šā kluba rindās viņš debitēja 2010. gada 13.septembrī čempionāta spēlē pret KS Bylis Ballsh nopelnot dzelteno kartīti.

## Atsauces

## Ārējās saites
Denjels Vebsters

**Denjels Vebsters** (*Daniel Webster*, dzimis , miris ) bija viens no ietekmīgākajiem amerikāņu politiķiem pirms ASV pilsoņu kara. Viņš bija ASV Kongresa Pārstāvju palātas loceklis gan no Ņūhempšīras, gan Masačūsetsas. Viņš vēlāk arī pārstāvēja Masačūsetsu ASV Senātā. Viņš bija valsts sekretārs gan Viljama Herisona, gan Džona Tailera prezidentūras laikā. Vebsters pēc profesijas bija jurists un piedalījās vairākās prāvās, kuras tika izskatītas ASV Augstākajā tiesā. Viņš bija pret verdzību. Vebsters bija pazīstams ar savu oratora talantu. 1959. gadā ASV Senāts viņu nosauca kā vienu no pieciem ievērojamākajiem senatoriem ASV vēsturē.

## Atsauces

## Ārējās saites

* WEBSTER, Daniel *Biographical Directory of the United States Congress*
* Daniel Webster *Find a Grave*
Vebsters

**Vebsters** ir normandiešu franču cilmes profesijas uzvārds, kas nozīmē audējs. Vebsters var būt:

* Ādams Vebsters (*Adam Webster*; 1995) — angļu futbolists;
* Denjels Vebsters (*Daniel Webster*; 1782—1852) — ASV politiķis;
* Timotijs Vebsters (*Timothy Webster*; 1822—1862) — Lielbritānijā dzimis amerikāņu likumsargs un karavīrs.

## Atsauces
Voldemārs

**Voldemārs** var būt:
* Voldemārs (personvārds) — vīriešu personvārds

## Cilvēki ar šādu vārdu
* Voldemārs Zāmuēls
* Voldemārs Ozols
* Voldemārs Irbe
* Voldemārs Kalpiņš
* Voldemārs Salnais
* Voldemārs Bastjānis
* Voldemārs Reinholds
* Voldemārs Pūce
* Voldemārs Veiss

## Cilvēki ar šādu uzvārdu
* Augustīns Voldemārs
Viljams Vilberforss

**Viljams Vilberforss** (*William Wilberforce*, dzimis , miris ) bija britu politiķis un filantrops, kā arī Apvienotās Karalistes parlamenta loceklis. Viņš bija līderis kustībai par vergu tirdzniecības atcelšanu.

## Piemiņa
Viljama Vilberforsa dzīve un darbība ir plaši pieminēta Apvienotajā Karalistē un citur. Vestminsteras abatijā 1840. gadā tika atklāta Semjuela Džozefa veidota sēdoša Viljama Vilberforsa statuja, uz kuras bija iegravēta epitāfija, kas slavēja viņa kristīgo raksturu un viņa ilgo darbu, lai likvidētu vergu tirdzniecību un verdzību.

Filma Amazing Grace par Vilberforsu un cīņu pret vergu tirdzniecību Apvienotajā Karalistē, kuras režisors ir Maikls Epteds ar Īenu Grufudu galvenajā Viljama Vilberforsa lomā, tika izlaista 2007. gadā, par godu 200. gadadienai, kopš Parlamenta pieņemtajiem tiesību aktiem, kas vērsti pret vergu tirdzniecību.

## Atsauces


## Ārējās saites
* Wilberforce, BBC Radio 4 *In Our Time* with Melvyn Bragg (22 February 2007)
* The Wilberforce Diaries Project
Lejupslīde (ekonomika)

**Lejupslīde** jeb **recesija** (no  — ‘iešana atpakaļ’) ir daļa no ekonomiskā cikla, kurai raksturīgs regresīvu saimniecisko procesu kopums. Tas ilgst vairākus mēnešus pēc kārtas. Lejupslīdes laikā vērojams vērtspapīru kursu kritums, samazinās vai apstājās iekšzemes kopprodukta (IKP) pieaugums, saasinās bezdarba problēma. Lejupslīde var izraisīt ekonomisko krīzi.

Lejupslīde parasti sākas vienā valstī, bet pēcāk var izplatīties arī citās valstīs.

## Definīcija

Par lejupslīdi parasti dēvē procesu, kad divus ceturkšņus (sešus mēnešus) pēc kārtas ir novērojama iekšzemes kopprodukta (IKP) samazināšanās valsts saimniecībā.

## Atsauces

## Ārējās saites
Balsošanas sistēma

**Balsošanas sistēma**, arī **vēlēšanu sistēma**, ļauj balsotājam izvēlēties starp variantiem. Visbiežāk ir jāizvēlas starp vairākiem kandidātiem, kurš ieņems kādu sabiedrisku amatu. Balsošanu var izmantot arī, lai noskaidrotu, piemēram, kam piešķirt kādu konkrētu apbalvojumu, vai arī, lai noskaidrotu kuru no atšķirīgajiem darbības plāniem pielietot. Balsošanu var pretstatīt saskaņotai lēmumu pieņemšanai vai arī hierarhiskām un autoritātām sistēmam.

Viens no balsošanas sistēmu veidiem, kas kļuvis izplatīts līdz ar informācijas tehnoloģiju attīstību, ir e-balsošana, kuras ietvaros balsošanu veic ar elektroniskajiem līdzekļiem.

## Ārējās saites
Silagailis

**Silagailis** ir uzvārds. Cilvēki ar šādu uzvārdu:

* Artūrs Silagailis — Latvijas futbolists (dzimis 1987.)
* Guntars Silagailis — Latvijas futbolists (dzimis 1984.)

## Skatīt arī
* Artūrs Silgailis — Latvijas armijas virsnieks
Ādi Šankara

thumb|175px|Ādi Šankara.

**Ādi Šankara** (, dēvanāgarī: आदि शङ्कर, *Ādi Śaṅkara*, dzimis 788. gadā, miris 820. gadā), arī zināms kā **Šankaračarja**, bija indiešu reliģijas filozofs, domātājs, mistiķis un dzejnieks. Viņš ir dzimis mūsdienu Keralas štata teritorijā. Šankara sanskritā ir uzrakstījis vairākas grāmatas. Viņš ir arī licis pamatus Advaita Vēdānta.
Šankara

**Šankara** var būt:

* Ādi Šankara, indiešu reliģijas filozofs, domātājs, mistiķis un dzejnieks (788—820);
* Anuška Šankara, indiešu izcelsmes britu sitāras mūziķe un komponiste (dzimusi 1981).

## Skatīt arī
* Ravi Šankars
* Sankara
Ādere

**Ādere** ir mītisks tīklojuma veida enerģijas strāvojums zemē. Ticība āderēm ir sastopama daudzās tautās, īpaši Vācijā un Ziemeļeiropā. Āderu ekistence nav zinātniski pierādīta un tiek apšaubīta.

## Rīkstnieki un āderu pētnieki
Cilvēkus, kuri nodarbojas ar āderu meklēšanu sauc par rīkstniekiem. Rīkstnieki darbojas ar rīkstēm un svārstiem un nodarbojas ar āderu kartējuma radīšanu apbūves gabaliem, esošām ēkām vai dzīvokļiem. Senāk ir bijuši mēģinājumi ar rīkstniecības palīdzību meklēt metālu rūdas atradnes vai pazemes tuneļus.

Angļu amatieris arheologs Alfreds Votkinss 1921. gadā izvirzīja hipotēzi par Lei līnijām. Tās viņš ieguva, uz kartes savienojot dažādus Anglijas vēstures pieminekļus un megalītus, piemēram slaveno Stounhendžu. Votkinss uzskatīja, ka megalīti izveidoti kā orientieri apkārtnē un kalpojuši navigācijai. Sekotāji attīstīja viņa ideju, piedēvējot līnijām un to krustpunktiem mistisku enerģiju.

Vācu ārsts Ernsts Hartmans 1950. gados aprakstīja regulāras paralēlas lādēta starojuma "līnijas" (tā saucamo Hartmana tīklu), kas pārklāj zemeslodi un nosakāmas ar rīkstniecības metodēm. Tās esot apmēram 20 cm platas un stiepjoties ziemeļu-dienvidu virzienā, kā arī perpendikulāri rietumu-austrumu virzienā. Paralēlo līniju lādiņš secīgi mainoties, tādēļ krustpunktos varot sastapties dažādi lādiņi. Ilgstoša atrašanās uz šādām līnijām, sevišķi to krustpunktiem, izraisot sliktu pašsajūtu, bezmiegu un slimības.

Aptuveni ap to pašu laiku šveiciešu ārsts Manfreds Karijs piedāvāja savu versiju par līniju tīklu ar elektromagnētisku vai radiācijas aktivitāti. Pēc viņa domām, šis tīkls veidojas no paralēlām joslām dienvidrietumu-ziemeļaustrumu virzienā, kā arī perpendikulārām joslām ziemeļrietumu-dienvidaustrumu virzienā. Joslu platums esot no dažiem desmitiem centimetru līdz 6 m un vidējais attālums starp joslām — pāris metri.

## Tautas ticējumi par āderēm
Āderes veidojot tīklojumu, atrodoties 2—3 metru viena no otras, perpendikulāri krustojoties.
Āderes ietekmējot dzīvos organismus dažādi. Kaķis izvēlas guļvietu uz āderu krustpunktiem. Suns cenšas gulēt no āderēm brīvā vietā. Virs ūdens āderu krustpunktiem baros pulcējas odi. Cilvēkam neesot ieteicams ilgstoši atrasties uz āderēm — ja intensīva darba darīšanai uguns āderu krustpunkts palīdz koncentrēties un sakopot spēkus, tad gulēšana uz ūdens āderēm, vai āderu krustpunktiem rezultējas nemierīgā miegā, un pat slimībās.
Ir augi, kuri labprāt aug uz āderēm, ir tādi, kas uz āderēm jūtas slikti.

Visefektīgākais paņēmiens āderu kaitīgās ietekmes novēršanai esot neuzturēties ilgstoši uz āderēm, vai to krustpunktiem, vēlams lai cilvēka guļvieta būtu no āderēm brīvā platībā. Dažreiz tiek runāts par brīnumlīdzekļiem, kas it kā novēršot, pārtraucot āderu starojumu.

## Atsauces

## Izmantotā literatūra
* Arnolds Baškevics "Zemes dzīļu starojumi"
* Jānis Ligers "Ne tikai āderes"

## Ārējās saites
* Par āderēm Prof. Andris Špats
* Rīkstnieki Latvijā
* buildart.lv atbilstoši āderu tīklojumam projektētu ēku paraugi
Trīrs

**Trīrs** var būt:

* Larss fon Trīrs (*Lars von Trier*; dzimis 1956. gadā) — dāņu kinorežisors un scenārists;
* Joahims Trīrs (*Joachim Trier*; dzimis 1974. gadā) — Dānijā dzimis norvēģu kinorežisors.
Svītrainais šakālis

**Svītrainais šakālis** (*Canis adustus*) ir suņu dzimtas (*Canidae*) suņu ģints (*Canis*) plēsējs. Tas apdzīvo Āfrikas centrālās un dienvidteritorijas Atšķirībā no sava tuva radinieka melnmuguras šakāļa, kas apdzīvo plašas, labi pārredzamas teritorijas, svītrainais šakālis apdzīvo mežus un krūmājus

## Izskats
Svītrainais šakālis ir vidēja auguma suņu dzimtas pārstāvis, nedaudz lielāks kā melnmuguras šakālis. ķermeņa garums 65—80 cm, astes garums 30—40 cm, augstums skaustā 40—50 cm, svars 7—12 kg. Tā kažoks ir pelēks, mugura un purns tumšāk pelēks. Kuplā aste ir melna ar baltu galu. Uz sāniem svītrainajam šakālim ir balta svītra, kas stiepjas no elkoņa līdz krustiem. Jaunajiem šakāļiem svītra ir mazāk izteikta kā vecākiem īpatņiem. Kājas un pakakle ir sarkanbrūnas.

Svītrainā šakāļa galvaskauss ir plakanāks, pagarināts un šaurāks kā melnmuguras šakālim. Tā skelets ir vieglāk būvēts. Mātītēm ir 4 piena dziedzeri.

## Ieradumi
Svītrainais šakālis mazāk lieto maitas gaļu kā citi šakāļi, tas ir visēdājs un labi piemērojas jauniem apstākļiem. Tas labprāt medī vienatnē. Šakālis veido ģimenes grupas, kurās var būt līdz 12 dzīvniekiem. Svītrainais šakālis medī nelielus zīdītājus un kukaiņus. Tas labprāt izmanto izdevību, lai paēstu no lielo plēsēju medījuma.
Svītrainais šakālis ēd arī augļus, un kopumā līdz 30% barības ir augu izcelsmes. Atšķirībā no citiem šakāļiem tas parasti neuzbrūk mājlopiem un lielajiem zālēdājiem.

Svītrainais šakālis var būt gan vientuļnieks, gan veidot ģimenes grupu. Baru vada dominējošais vaislas pāris, kas turas kopā daudzus gadus, ļoti bieži visu mūžu. Grūsnības periods svītrainajam šakālim ilgst 57—70 dienas. Parasti piedzimst 3—6 kucēni. Tie sasniedz dzimumbriedumu 6—8 mēnešu vecumā, bet savu ģimeni pamet apmēram 11 mēnešu vecumā. Daži jaunie šakāļi paliek kopā ar vecākiem ilgāku laiku un palīdz pabarot nākamo kucēnu metienu.

## Sistemātika
Svītrainajam šakālim ir 6 pasugas:
* *Canis adustus adustus* 
* *Canis adustus bweha* 
* *Canis adustus grayi* 
* *Canis adustus kaffensis* 
* *Canis adustus lateralis* 
* *Canis adustus notatus*

## Atsauces

## Ārējās saites
* https://web.archive.org/web/20070803061203/http://www.lioncrusher.com/animal.asp?animal=30
* https://web.archive.org/web/20080306142512/http://www.wildcam.com/guides/critter.jsp?animalid=51
* http://www.predatorconservation.com/sidestripedjackal.htm 
* Svītrainā šakāļa foto
Idumejas augstiene

**Idumejas augstiene** ir augstiene, kura atrodas Latvijas ziemeļos, Limbažu un Cēsu rajonu dienvidos. Tā sastāv no Limbažu viļņotā līdzenuma, Augstrozes paugurvaļņa un Gaujas senlejas apvidiem. Augstiene atrodas starp Viduslatvijas zemienes Metsepoles līdzenumu, Tālavas zemieni un Vidzemes augstieni. Augstienes pamatā atrodas pamatiežu pacēlums. Nogulumieži veido apmēram 20 - 40 m biezu slāni, bet reljefa pacēlumos tas var sasniegt arī 60 m biezumu. Tajā ir viens no lielākajiem nokrišņu daudzumiem Latvijā (750 - 800 mm gadā). Bezsala periods ilgst 120 - 134 dienas. 
## Piezīmes un atsauces
Tālavas zemiene

**Tālavas zemiene**, arī **Ziemeļvidzemes** vai **Ziemeļlatvijas zemiene**, ir zemiene Latvijas ziemeļos, Latvijas—Igaunijas robežas tuvumā. Tā sastāv no Burtnieka un Sedas līdzenumiem, kā arī no Trikātas pacēluma. Agrāk tai pieskaitīts arī Vidusgaujas zemienes Trapenes līdzenums. Īpatnējas ir drumlinu virknes Burtnieka ezera tuvumā, tās augstākā virsotne ir Zilais kalns (127 m).

## Atsauces
Sakalas augstiene

**Sakalas augstiene** () ir augstiene Igaunijas dienvidos un Latvijas ziemeļos. Augstieni veido viļņots morēnas līdzenums, ko saposmo dziļas senlejas. Augstākais punkts ir Herjassāre kalns (147 m) Igaunijā. Augstākā Sakalas augstienes virsotne Latvijas teritorijā ir Pikas kalns – 105,4 m virs jūras līmeņa.

Augstienes Latvijas daļa tiek saukta par Ērģemes pauguraini, kas aizņem nelielu platību Valmieras un Valkas novadā. Tās virsu veido sīki pauguri, kuros izkaisīti nelieli tīrumi un mežu puduri. 

## Atsauces

## Ārējās saites
Vadakstes līdzenums

**Vadakstes līdzenums** ir līdzenums Latvijas dienvidrietumu daļā, Saldus novada dienvidos. Tā pamatu veido lēzens pamatiežu pacēlums, virs kura atrodas plāna kvartāra nogulumu sega. Reljefs vienmuļš, viļņots, vietām ir ledāju kušanas ūdeņu veidotās ielejas. Interesants ir Vadakstes drumlinu lauks, kurš sākas rietumos no Bēnes un beidzas Lietuvas teritorijā. Drumlini izstiepti galvenokārt rietumu - austrumu un ziemeļrietumu - dienvidaustrumu virzienā. Tie ir apmēram 0,5 - 3 km gari un 250 - 1000 m plati. Starpdrumlinu ieplakās atrodas upju (Vadakstes, Zaņas un Ezeres) ielejas vai arī tās ir pārpurvotas. Klimats līdzinās Rietumkursas augstienes dievniddaļas klimatam. Mežos aug bērzi, apses, liepas, ozoli. Pļavas atrodas starppauguru ieplakās un upju ielejās. Labi iekopti tīrumi ir ap Ezeri un Ventas tuvumā. 
## Piezīmes un atsauces
.mf

**.mf** ir nākotnes Interneta augstākā līmeņa domēns (ccTLD), kurš visticamāk tiks piešķirts Senmartēnai, vadoties pēc 2007. gada 21. septembra ISO 3166 Pārvaldības aģentūras lēmuma piešķirt **MF** kā ISO 3166-1 alfa-2 kodu Senmartēnai Šis lēmums sekoja no Francijas 2007. gada 15. jūlija lēmuma par aizjūras teritorijām.

Pašlaik Senmartēna lieto Gvadelupes augstāka līmeņa domēnu .gp un Francijas augstāka līmeņa domēnu .fr.

## Ārējās saites
* IANA .mf whois informācija
Velsas braucamā tipa ponijs

**Velsas braucamā tipa ponijs** jeb **Velsas ponijs (sekcija C)** ir viena no četrām Velsas poniju šķirnes sekcijām. Kopumā izšķir: sekciju A — Velsas kalnu ponijs; sekciju B — Velsas ponijs (sekcija B); sekciju C — Velsas braucamā tipa ponijs; sekciju D — Velsas braucamais ponijs.

Sekcijas C poniju bieži sauc par zemnieku poniju, jo tas tika plaši izmantots zemnieku saimniecībās dažādiem lauksaimniecības darbiem, kā arī 19. gadsimtā to intensīvi izmantoja Velsas slānekļa raktuvēs. 

## Izskats un raksturs
Velsas braucamā tipa ponijs ir lielāks kā Velsas kalnu ponijs un Velsas ponijs. Tā maksimālais augums skaustā ir 137 cm. Lai arī augstums skaustā ir līdzīgs ar Velsas poniju, tomēr sekcijas C ponijiem augums ir masīvāks un kompaktāks, līdzīgs braucamajiem zirgiem — vilcējiem. 

Velsas braucamā tipa ponijam ir taisns profils, lielas un izteiksmīgas acis, zīdains apmatojums. Ponijam ir spēcīgas kājas un izturīgi nagi. Tam ir augstu izceltas kāju kustības, ar aktīvu plecu kustību un pakaļkāju atbalstu. Taisna, cilindrveidīga mugura ar labi attīstītiem muskuļiem.

Velsas braucamā tipa ponijs var būt jebkurā krāsā, izņemot raibās krāsas kā dārka un lāsumaina. Uzskata, ka Velsas braucamā tipa ponijam ir neatkarīgāks raksturs nekā radiniecīgajiem Velsas kalnu ponijam un Velsas ponijam. Poniji ir mantojuši Velsas kalnu poniju izcilo izturību, ļoti pieticīgi un tos ir viegli uzturēt.

## Vēsture
Sākumā Velsas braucamā tipa ponijs tika veidots, krustojot Velsas kalnu poniju (sekcija A) ar Velsas braucamo poniju (sekcija D), līdz ar to sekcijas C izveidē ir spēcīga arābu zirga ietekme. Mūsdienās reizēm joprojām šādā veidā iegūst sekcijas C Velsas ponijus. Vēlāk šķirne tika krustota arī ar Andalūzijas zirgu, ar mūsdienās izmirušo Pembrokas vilcēju, ar Norfolkas rikšotāju un vēlāk ar Haknejas zirgu un Jorkšīras braucamo zirgu. 

Mūsdienās ponijus pamatā izmanto iejūgam, arī kā bērnu jājamzirgus konkūram.

## Atsauces

## Ārējās saites
* Breeds of Livestock - Welsh Pony & Cob
* Welsh Pony And Cob Society of Canada
1615. gads

**1615**. () bija parastais gads, kas sākās ceturtdienā.

## Notikumi

* 4. jūnijs - Tokugavas Jejasu karaspēks ieņem Osakas pili Japānā, ar to iesākot miera periodu, kas ilgst 250 gadus.

### Nezināms datums
* Pabeidza celt Svētā Pētera baziliku

## Dzimuši

* 13. marts - Inocents XII, Romas pāvests (miris 1700.) 
* 5. novembris - Ibrahims I, Osmaņu impērijas sultāns (miris 1648.)

## Miruši

* 4. marts - Hanss fon Āhens, vācu māklinieks (dzimis 1552.)
.eh

Tā kā Rietumsahāra ir strīdīga teritorija, tai nav sava augstākā līmeņa domēna (ccTLD), bet **.eh** ir rezervēts šim mērķim. IANA nav apstiprinājusi sponsora organizācijas šim domēnam.

Burti atbilst "Sáhara Español" (ESH, jo Rietumsahāra agrāk tika saukta par Spāņu Sahāru) un arī atbilst Sakija el Hamrai (*Saguia el-Hamra*), vienai no divām Spāņu Sahāras provincēm.

 starptautiskais konsorcijs lika IANA pārvaldīt .eh domēnu Sahāras Arābu Demokrātiskās Republikas vārdā. Marokai arī ir konkurējošas prasības uz šo domēnu.

2007. gada 16. oktobrī ICANN nolēma neizveidot .eh vispār ar šādu atrunu: "pašlaik ir divi pretendenti augstāka līmeņa domēna .eh (Rietumsahāra) delegācijai. Abi pretendenti atbilst tehniskajām domēna pārvaldīšanas prasībām. Šādām situācijām IANA pielieto ilglaicīgu politiku, kura pieprasa, ka abi pretendenti kopīgi strādā, lai atrastu savstarpēju risinājumu. Šīm risinājumam ir jānodrošīna vietējās sabiedrības vajadzības labākajā veidā. ICANN neredz iespēju piešķirt domēnu .eh kādai no pusei nepārkāpjot šo ilglaicīgo politiku, līdz brīdim, kad iesaistītās puses vienosies." Šī atruna veiksmīgi "izslēdz" domēnu, jo ir acīmredzams, ka vienošanās nevar tikt sasniegta, jo abas valdības ir okupācijas valdības.